Symptom på avflaking er at malingsfilmen løsner fra underlaget. Flakene kan være med eller uten trefibre på baksiden. Avflaking kan skyldes manglende vedheft fra underliggende malingslag, på grunn av svak treoverflate, eller at beisen eller malingen har stått for lenge (blitt for nedslitt) før man gjør tiltak.
Utbedringer gjøres med å rengjøre med Butinox Husvask og Kraftvask (tynnet med vann 1:10). Løs maling/beis/dekkbeis og løse trefibre fjernes ved stålbørsting/skraping. Blanke, harde flater nedmattes mekanisk med sandpapir. Avrund skarpe kanter med slipepapir/sandpapir. Bare flekker (oppstått etter stålbørsting/skraping) grunnes med Butinox Futura Grunning. Desinfiser med Butinox Sopp– og Algefjerner. Påfør 2 fyldige strøk med maling eller dekkbeis. På liggende kledning påføres 3 strøk for å sikre nok maling på den høvlede delen, min. 100 μm tørrfilmtykkelse.